CELEX: 32015D1936
Language: sl
Date: 2015-07-08 00:00:00
Title: Delegirani sklep Komisije (EU) 2015/1936 z dne 8. julija 2015 o veljavnih sistemih za ocenjevanje in preverjanje nespremenljivosti lastnosti prezračevalnih vodov in cevi v skladu z Uredbo (EU) št. 305/2011 Evropskega parlamenta in Sveta (Besedilo velja za EGP)

28.10.2015   
            
            
               SL
            
            
               Uradni list Evropske unije
            
            
               L 282/34
            
         DELEGIRANI SKLEP KOMISIJE (EU) 2015/1936
   z dne 8. julija 2015
   o veljavnih sistemih za ocenjevanje in preverjanje nespremenljivosti lastnosti prezračevalnih vodov in cevi v skladu z Uredbo (EU) št. 305/2011 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 60(h) Uredbe;
   ob upoštevanju naslednjega:
   
               (1)
            
            
               Ocenjevanje in preverjanje nespremenljivosti lastnosti prezračevalnih vodov in cevi, namenjenih za prezračevanje, bi bilo treba izvajati v skladu s sistemi iz Priloge V k Uredbi (EU) št. 305/2011.
            
         
               (2)
            
            
               Zato je treba določiti, kateri sistemi ocenjevanja in preverjanja nespremenljivosti lastnosti se lahko uporabljajo za prezračevalne vode in cevi, namenjene za prezračevanje. To naj bi proizvajalcem omogočilo učinkovitejši dostop do notranjega trga, s čimer bi lahko prispevali k večji konkurenčnosti gradbene industrije kot celote.
            
         
               (3)
            
            
               Ta sklep bi se moral uporabljati samo za proizvode, ki ne spadajo na področje uporabe drugih ustreznih pravnih aktov Unije. Zato se ne bi smel uporabljati za vode in cevi, ki se uporabljajo za nepremične protipožarne sisteme, saj so ti že zajeti v Odločbi Komisije 96/577/ES (2) in Odločbi Komisije 1999/472/ES (3) –
            
         SPREJELA NASLEDNJI SKLEP:
   Člen 1
   Ta sklep se uporablja za prezračevalne vode in cevi, namenjene za prezračevanje v gradbenih objektih, kakor je določeno v Prilogi I.
   Člen 2
   Ocenjevanje in preverjanje nespremenljivosti lastnosti proizvodov iz člena 1 se opravi glede na njihove bistvene značilnosti v skladu s sistemi iz Priloge II.
   Člen 3
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 8. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 88, 4.4.2011, str. 5.
   
      (2)  Odločba Komisije 96/577/ES z dne 24. junija 1996 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z vgrajenimi protipožarnimi sistemi (UL L 254, 8.10.1996, str. 44).
   
      (3)  Odločba Komisije 1999/472/ES z dne 1. julija 1999 o postopkih potrjevanja skladnosti gradbenih proizvodov v skladu s členom 20(2) Direktive Sveta št. 89/106/EGS v zvezi s cevmi, rezervoarji in pomožnimi proizvodi, ki niso v stiku s pitno vodo (UL L 184, 17.7.1999, str. 42).
   
      PRILOGA I
      
         ZAJETI PROIZVODI
      
      Ta sklep se uporablja za:
      
                  1.
               
               
                  prezračevalne vode in cevi, namenjene za prezračevanje v gradbenih objektih.
               
            
   
      PRILOGA II
      
         SISTEMI OCENJEVANJA IN PREVERJANJA NESPREMENLJIVOSTI LASTNOSTI
      
      Za proizvode, ki jih zajema ta sklep, se ob upoštevanju njihovih bistvenih značilnosti sistemi za ocenjevanje in preverjanje nespremenljivosti lastnosti uporabljajo, kot sledi:
      
         Tabela 1
      
      
         Za vse bistvene značilnosti, razen požarne odpornosti
      
      
                  Proizvodi
               
               
                  Bistvene značilnosti
               
               
                  Veljavni sistem za ocenjevanje in preverjanje nespremenljivosti lastnosti iz Priloge V k Uredbi (EU) št. 305/2011
               
            
                  Prezračevalni vodi in cevi, namenjeni za prezračevanje v gradbenih objektih
               
               
                  Za vse bistvene značilnosti, razen požarne odpornosti
               
               
                  3
               
            
         
      
         Tabela 2
      
      
         Samo za požarno odpornost
      
      Za vse proizvode iz prvega stolpca tabele 1 se sistemi za ocenjevanje in preverjanje nespremenljivosti lastnosti določijo glede na njihove poddružine, kot sledi:
      
         
      
                  Poddružine proizvodov
               
               
                  Veljavni sistem za ocenjevanje in preverjanje nespremenljivosti lastnosti iz Priloge V k Uredbi (EU) št. 305/2011
               
            
                  Proizvodi, katerih jasno ugotovljena stopnja v proizvodnem procesu ima za posledico izboljšanje lastnosti glede požarne odpornosti (npr. dodajanje zaščitnih sredstev proti požaru ali omejevanje organskih snovi)
               
               
                  1
               
            
                  Proizvodi, za katere obstaja veljavna evropska pravna podlaga za klasifikacijo njihovih lastnosti glede požarne odpornosti brez preskušanja
               
               
                  4
               
            
                  Proizvodi, ki ne spadajo v poddružini iz vrstic 1 in 2
               
               
                  3